ኡጋንዳ በህገ ወጥ መንገድ ከደቡብ ሱዳን ወደ ድንበሯ ሊሻገር የነበረውን 750 የዝሆን ጥርስ በቁጥጥር ስር አዋለች
የኡጋንዳ መንግስት በህገወጥ አደን ወደ ድንበሯ ሊዘዋወር የነበረውን 750 የዝሆን ጥርስ በቁጥጥር ስር ማዋሉን አስታውቋል፡፡የዝሆን ጥርሱ መነሻው ድንበር ከሚጋሩት ከደቡብ ሱዳን መሆኑ የታወቀ ሲሆን የተጠቀሰው ቁጥር ኡጋንዳን በምስራቅ አፍሪካ የዱር እንስሳት ኮንትሮባንድ እንቅስቃሴ ላይ ከፍተኛ ቁጥጥር የምታደርግ ሀገር አሰኝቷታል፡፡የኡጋንዳ ታክስ ባለስልጣናት የዝሆን ጥርሶቹ በቁጥጥር ስር የዋሉት በዋና መዲዋ ካምፓላ መሆኑን አስታውቀው በድርጊቱ ሁለት የቬትናም ዜግነት ያላቸው ግለሰቦች በቁጥጥር ስር ውለው ፖሊስ ምርመራ እያደረገ መሆኑን ገልጸዋል፡፡ኮንትሮባንዱ ስድስት ሜትር ርዝመት ባለው ኮንቴነር ውስጥ እንጨት በጫነ ተሸከርካሪ ላይ በተደረገ ድንገተኛ ፍታሻ በኡጋንዳ ገቢዎች ድንበር ተቆጣጣሪ ሊደረስበት ችሏል፡፡ፍተሻውን ተከትሎ በቀጥታ ተሽከርካሪው ወደ ካምፓላ እንዲያቀና ተደርጎ ፍተሸ ተከናውኖበታል፡፡የገቢዎች መስሪያ ቤት በሰጠው መረጃ መሰረትም በከንቴይነር ውስጥ የተያዘው የዝሆን ጥርስ ምናልባትም እስከ 325 ዝሆኖች ሳይገደሉ እንዳልቀረ ግምቱን አስታውቋል፡፡አዘዋዋሪዎቹም በደቡብ ሱዳን ያለውን አለመረጋጋት በመጠቀም በመጥፋት ላይ ያሉት የዝሆን ዝርያዎች ጥርስ ወደ ተለያዩ ሀገራት ለማዘዋዋር እየጠንቀሳቀሱ መሆናቸውም ተመልክቷል፡፡በዚህ መሰረትም በህግ ወጥ ተግባሩ የተሰማሩት ሁለት ቬትናማውያን ለዝውውር እግድ በተላለፋባቸው ዘርፍ ላይ በመሰማራታቸው በህግ ፊት እንደሚጠየቁ የኡጋንዳ ገቢዎች ባለስልጣን አስታውቋል፡፡    የዝሆን ጥርሶቹን ለማዘዋዋር የድንበር ኬላዎችን በጉቦ ክፍያ እንደተሻገሩ የተጠረጠሩት ግለሰቦቹ በምደረገው ምርመራ መዳረሻቸውና ሌሎች ተሳታፊ አካላት እንደሚለዩ ለማወቅ ተችሏል፡፡በተጨማሪም የአጥቢ እንስሳትን ስጋ ለምግነትና ለመድሀኒትነት ወደ እስያና ቻይና ከአፍሪካ አህጉር እንደሚዘዋዋሩ መረጃው አመልክቷል፡፡ህገ ወጥ የዝሆን ጥርስ ንግድ ከእፅና መሳሪያ ዝውውር ቀጥሎ በሶስተኛነት የሚጠቀስ አለማቀፍ እግድ የተላለፈበት ዘርፍ ነው፡፡ኡጋንዳ ደግሞ በዋናነት የምስራቅ አፍሪካን የዱር እንስሳት ሀብት በህገ ወጥ መንገድ ለማዘዋወር እንደ መተላለፊያ የምታገለግል ሲሆን በተደጋጋሚም ህገ ወጥ ደርጊቱን ለመቆጣጠር ጥረት ታደርጋልች፡፡ለአፍሪካ ዝሆኖች መመናመን መካከለኛው ምስራቅና የእስያ አህጉር ለመዳኒትነትና ለመዋብያ ገበያ ማቅረባቸው ለህገ ወጥ አደን ሰለባ አድረጓቸዋል፡፡በዚህም እንደ አለማቀፉ የተፈጥሮ ጥበቃ ህብረት መረጃ ባለፉት ጥቂት አመታት የዝሆኖች ቁጥር ከነበረበት 110 ሺ ገደማ ወደ 415 ሺ አሽቆልቁሏል፡፡ (ምንጭ፡-አልጀዚራ)